Ry nou verder as ooit – sonder petrol!Die Jaguar I-PACE. Foto: Verskaf Baie lande is al heelwat verder gevorder in die elektriese-motor-revolusie as Suid-Afrika. Ons gebruik gedurig die verskoning van reikafstande, dat die afstande wat ons in Suid-Afrika moet ry net te groot is. Nie meer nie. Ek hou regtig baie van elektriese voertuie. Maroela Media het voorheen oor die Nissan Leaf en die BMW i3 berig, en ek is mal oor albei, maar meer oor die tegnologie en wat dit kan bied. Jaguar gaan vroeg volgende jaar die mark op sy kop draai met die bekendstelling van die allernuutste Jaguar I-PACE. Die Jaguar I-PACE. Foto: Verskaf Hoekom? Die I-PACE het ŉ asemrowende reikafstand van 470 km. Jaguar is besig om ŉ reusenetwerk hoëkapsiteitlaaiers op strategiese plekke in stede en op die N1, N2 en N3 snelweë te installeer. Dit gaan beteken dat ŉ mens reise see toe sal kan onderneem van Gauteng … in ŉ elektriese voertuig. Die I-PACE het van Jaguar Centurion vertrek met ŉ vol battery. In Harrismith aangekom is dit daar op die nuwe 60 kW hoëkapsiteitlaaier herlaai. ŉ Paar ure later was die I-PACE in Durban teen ŉ fraksie van die koste van gewone brandstof. Jaguar het ook nie allerhande truuks getrek om die afstand te kon aflê nie, en die spoedgrens is ten alle tye gehandhaaf. Kyk ŉ kort video: Ek kan nie wag om my hande op die Jaguar I-PACE te kry nie. Die I-PACE het ŉ asemrowende 298 kW en sal van 0 – 100 km/h draf in ŉ indrukwekkende 4,8 sekondes. Dit gepaard met die 470 km reikafstand maak dit ŉ voertuig waarna ons regtig baie uitsien in 2019.